Държавен вестник, бр. 25, 2011 г., стр. 59

БРОЙ  25	
Д Ъ Р Ж А В Е Н  В Е С Т Н И К 	
СТР.  59  
безпричинни отсъствия от работа или от учебни 
занятия, инцидентни кражби), но са налице значи­
ми междуличностни контакти, а общата социална 
изява не е нарушена;
г) поведенческата дисфункция (например емо­
ционална притъпеност, обстоятелствена реч, редки 
панически епизоди, кратка депресивна реакция) 
е умерено изразена и причинява средно тежки 
затруднения в социалната, професионалната и/
или учебната дейност (например има малко при­
ятели, има конфликтни отношения с колеги или 
връстници);
д) поведенческата дисфункция е изразена (напри­
мер мисли за самоубийство, натрапчиви мисли, чести 
кражби) и причинява значим дистрес на личността, 
който може и да не е трайно изявен, но води до 
сериозни затруднения в социалната, професионал­
ната и/или учебната дейност (например липса на 
приятели, неспособност да се задържи на работа);
е) поведенческата дисфункция е силно изра­
зена (например разстройства във възприятията 
или общуването, на моменти речта е нелогична, 
непонятна или несвързана) и причинява значител­
ни затруднения в способността за разсъждаване 
и мислене, настроението и в жизнените сфери: 
семейна, професионална или учебна дейност (на­
пример избягва контакт с близките или с децата 
си, когато е с потиснато настроение, не може да 
работи пълноценно, предпочита да стои у дома, 
изостава в учебната дейност, упражнява физическо 
насилие над околните);
ж) поведенческата дисфункция е много силно 
изразена и води до непоследователно и несъответно 
на обстановката поведение, сериозни нарушения в 
общуването, способността за умозаключения или 
до неспособност за изява в почти всички жизнени 
сфери (например налудничави мисли, халюцинации, 
наплив на мисли за самоубийство, почти целия ден 
прекарва в леглото, няма работа, приятели или дом);
з) поведенческата дисфункция е свързана с 
неспазване на личната хигиена, нарушения в 
афекта или общуването, като е налице реална 
застрашеност от самоувреда или увреда на окол­
ните (например периодични пристъпи на възбуда 
или ярост, несвързана реч или мутизъм, опити за 
самоубийство или убийство).
2.1.2. Възможност за компенсиране на устано­
веното психологично отклонение: 
а) компенсируеми психологични отклонения 
са тези, които:
 – не водят до поведенческа дисфункция, а 
ако тя е налице, се изявява в минимална или 
слаба степен;
 – може да се категоризират в рамките на 
диагностична категория по рубрики Z, но не и по 
рубрики F от действащите Медицински стандарти; 
в тези случаи се налага преценка на причинния 
фактор, интензивността, дина­миката, продължител­
ността и повлияването на установеното отклонение 
от терапевтични процедури;
б) некомпенсируеми са случаите на психоло­
гични отклонения, които:
 – водят до поведенческа дисфункция, изявява­
ща се в умерена или по-висока степен;
 – се категоризират в рамките на диагностич­
на категория по рубрики F и/или рубрики Z от 
действащите Медицински стандарти;
 – се изявяват често, имат протрахиран ход, 
водят до явни декомпенсации и причиняват силно 
затруднена адаптация и/или значим дистрес на 
личността в широкия диапазон от ежедневните 
служебни и/или извънслужебни ситуации;
 – не се повлияват съществено при промяна на 
услови­ята на работа и/или упражняваната дейност 
и/или проведени терапевтични процедури.
2.1.3. Категориално описание на психологич­
ното отклонение. Следва да се изясни (от екс­
перта-психиатър) дали отклонението е изява на 
психично разстройство по рубриките F или Z от 
Медицинските стандарти (респ. МКБ-10):
а) социално-психологичен проблем и/или 
проблем(и), свързан(и) със средата на живот и/
или на професионалната изява (по рубрики Z);
б) личностова абнормност (акценти в личнос­
товото развитие – по рубрики Z; личностово 
разстройство – по рубрики F);
в) психично разстройство (по рубрики F) – не­
психотично и/или психотично;
г) нарушение в интелектуално-мнестичната 
сфера – нарушения на паметови функции и други 
когнитивни процеси; умствена изостаналост (по 
рубрики F).
2.2. Наличието на едно или повече психоло­
гични отклонения по сфери се отразява в бланка 
(Бланка № 6): 
а) нарушение в интелектуално-мнестичната 
сфера: интелектуален дефицит и/или когнитивни 
нарушения и/или паметови нарушения;
б) личностна абнормност: дисхармонична струк­
тура на личността, емоционална нестабилност и 
некомпетентност; нисък фрустрационен толеранс 
и агресивни тенденции; снижено ниво на личнос­
тен самоконтрол, незрялост на самооценката и 
когнитивно-поведенческа незрялост; неустойчивост 
на поведението; 
в) социално-психологичен проблем: снижена 
адаптивност; неефективност на защитните механи­
зми; неясна или липсваща професионална мотива­
ция; неефективност на стратегиите за справяне с 
проблемни ситуации; групова (екипна) несъвмес­
тимост; снижена възможност за прогнозиране на 
негативни последици от собственото поведение; 
ниво на стрес (посттравматичен, хроничен); доказа­
на употреба на наркотични вещества и/или вредна 
употреба на алкохол (психотропни медикаменти).
2.3. Клиничните психологични заключения за 
нуждите на психиатричния преглед се оформят в 
протокол (Бланка № 7). 
3. Заключения по психологичната годност за 
летателна служба и предложения за експертно 
решение.
3.1. Резултатите от авиопсихологичното изслед­
ване се представят в сурови или трансформирани 
балове, персентили, стенове или в графичен вид. 
Резултатът може да се коригира от данните след 
интервюто и наблюдението от изследването. Ли­
цата с оценки 4 стена се приемат за гранични, но 
психологично подходящи. За прогностично благо­
приятни се считат резултати от 5 и повече стена. 
При кандидати за летателна служба и ръководител 
полети (щурмани – УВД) крайният (обобщаващ) 
резултат се оформя на базата на деветстенова 
оценка (Бланка № 8, Бланка № 9).